Na osnovu člana 38 stav 1 tačka 9 Zakona o lokalnoj samoupravi ("Sl. list Crne Gore" br. 2/18, 34/19, 34/19), člana 25 stav 2 i člana 29 stav 2 Zakona o državnoj imovini ("Sl. list Crne Gore" br. 21/09, 40/11) i člana 35 stav 1 alineja 9 i člana 39 Statuta opštine Tivat ("Sl. list Crne Gore-opštinski propisi" br. 24/18, 9/20) a u vezi sa članom 48 i 114 Zakona o sportu ("Sl.list Crne Gore" br. 44/18) , člana 31 Zakona o nevladinim organizacijama ("Sl. list Crne Gore", br. 39/11, 37/17), Skupština opštine Tivat na sjednici održanoj dana. 11.08 2020.godine, donijela je

ODLUKU

o davanju na korišćenje sportskoj organizaciji Šah klub "Mimoza" i nevladinim organizacijama “Kolo srpskih sestara Kontesa Ekatarina Prevlačka-Tivat “, “Crnogorski atelje realistične umjetnosti Tivat” i “ Omladinski klub Tivat “

dijela objekta na katastarskoj parceli 533 KO Tivat

Član 1

Opština Tivat daje na korišćenje sportskoj organizaciji Šah klub "Mimoza" i nevladinim organizacijama “Kolo srpskih sestara Kontesa Ekaterina Prevlačka-Tivat”, “Crnogorski atelje realistične umjetnosti Tivat” i “Omladinski klub Tivat”, dio objekta (potkrovlje) izgrađenog na kat. parceli 533 KO Tivat , (objekat Šoping centraTivat) .

Član 2

Organizacijama iz člana 1 ovi prostori daju se usled rušenja i iseljenja iz prostora koji su koristili u Djačkoj ulici, radi izgradnje edukativno - konferencijskog prostora Centralne banke Crne Gore.

Srazmjerno prostoru koji su koristili ,i prema postojećem prostoru, opština Tivat će i ovaj prostor raspodijeliti organizacijama iz člana 1.

Troškove radove oko pregrađivanja i uređenja, eventualne rekonstrukcije snosiće opština Tivat.

Član 3

Prostori iz člana 1 odluke daju se na korišćenje za potrebe obavljanja sportske djelatnosti i djelatnosti nevladinih udruženja u skladu sa Statutima istih , na period od jedne godine uz mogućnost produženja perioda, odnosno do donošenja posebnih odluka kojom će se regulisati uslovi, postupak i način davanja na korišćenje prostora nevladinim i sportskim organizacijama.

Član 3

Organizacije iz člana 1 dužne su ustupljene prostore koristiti i održavati sa pažnjom dobrog domaćina i snositi troškove tekućeg održavanja istog.

Troškove za utrošenu električnu energiju i vodu i odvoženje smeća kao i troškove za telekomunikacione i ptt usluge dužni su plaćati neposredno pružaocima usluga s tim da će troškove za utrošenu električnu energiju i vodu i odvoženje smeća plaćati srazmjerno površini objekta koji koriste a na osnovu faktura koje će, sa kopijom računa, biti dostavljene od strane opštinskog organa nadležnog za poslove finansija.

Član 4

Organizacije iz člana 1 nemaju pravo da ustupljeni prostor ili dio istog daju na korišćenje ili u zakup trećim licima.

Član 5

Ova odluka stupa na snagu osmog dana od dana objavljivanja u Službenom listu Crne Gore - opštinski propisi.

Broj: 03-040/20-159

Tivat,11.08.2020.godine

Skupština opštine Tivat

Predsjednik,

Ivan Novosel,s.r.